** Kihniön kunta KUULUTUS**

**EDUSKUNTAVAALIT 2023**

Eduskuntavaalit toimitetaan sunnuntaina **2.4.2023, klo 9.00-20.00. Äänestyspaikkana toimii Kihniön yhtenäiskoulu, Kettukalliontie 3, Kihniö.**

**Ennakkoäänestys**

Ennakkoäänestys toimitetaan 22-28.3.2023

Ennakkoäänestyspaikka on Puumilan Taitotalo, osoite Kuruntie 1-3, joka on avoinna seuraavasti:

* keskiviikko-perjantai 22-24.3.2023 klo 12-18
* lauantai-sunnuntai 25-26.3.2023 klo 12-15
* maanantai-tiistai 27-28.3.2023 klo 12-18

**Ennakkoäänestys laitoksissa**

Ennakkoäänestyksen toimittamisesta palvelutalo Iltaruskossa ja Suutarin Pihlajassa ilmoitetaan ko.paikoissa julkaistavalla ilmoituksella erikseen. Laitoksissa voivat äänestää ennakolta vain niissä hoidettavina olevat tai niihin otetut henkilöt.

**Kotiäänestys**

Äänioikeutettu henkilö, jonka kyky liikkua tai toimia on siinä määrin rajoittunut, ettei hän pääse äänestys- eikä ennakkoäänestyspaikkaan ilman kohtuuttomia vaikeuksia, saa äänestää ennakolta kotonaan siinä kunnassa, joka on merkitty äänioikeusrekisteriin hänen kotikunnakseen. Kotiäänestyksen yhteydessä voi äänestää kotiäänestykseen oikeutetun kanssa samassa taloudessa asuva omaishoidon tuesta annetussa laissa (937/2005) tarkoitettu omaishoitaja, jos kyseinen kunta on merkitty äänioikeusrekisterissä hänen kotikunnakseen. Keskusvaalilautakunta lähettää kotiäänestyslomakkeen niille äänioikeutetuille, jotka edellisissä yleisissä vaaleissa ovat äänestäneet kotiäänestyksessä.

Henkilön, joka haluaa äänestää ennakolta kotonaan, on **ilmoitettava siitä viimeistään tiistaina**

**21.3.2023 ennen klo 16.00** puhelimitse tai kirjallisesti keskusvaalilautakunnalle puh. 03-44 411,

os. Kihniöntie 46, 39820 Kihniö. Sähköpostitse osoitteella [kihnio@kihnio.fi](mailto:kihnio@kihnio.fi) Ilmoituksen voi tehdä äänestäjän puolesta tämän valitsema henkilö.

Kotiäänestysilmoituslomakkeita on saatavana kunnanvirastosta tai kunnan [www.sivuilta](http://www.sivuilta). Kotiäänestys toimitetaan ennakkoäänestyksen aikana. Ajankohdasta ilmoitetaan äänestäjälle erikseen.

**Äänestäjän henkilöllisyyden toteaminen**

Äänestäjä on velvollinen todistamaan henkilöllisyytensä esim. ajokortilla, passilla tai kuvallisella kela-kortilla. Poliisilaitokselta saa tarvittaessa maksutta äänestämistä varten väliaikaisen henkilökortin, ellei henkilöllä ole muuta henkilöllisyyttä osoittavaa asiakirjaa.

**Ulkomainonta**

Aluevaalien ulkomainonta alkaa kunnan hallinnassa ja määräysvallassa olevilla alueilla keskiviikosta 15.3.2023 alkaen. Vaalimainokset asetetaan keskustassa kunnan pystyttämiin telineisiin Prunnintien varrella. Mainokset tulee poistaa viikon kuluessa äänestyksen päätyttyä.

**Äänestyspaikoilla suositellaan huomioimaan voimassa olevat koronaohjeistukset**

Keskusvaalilautakunnan sihteeri Kristiina Mäkelä 044-7541203, etunimi.sukunimi@kihnio.fi

Kihniössä 2.3.2023

Kihniön kunnan keskusvaalilautakunta